Episode 4 : Wolf en Bobbejaanstreke – wolfshadowwhispers
Ek lees lekker boek toe jy instap en jy kyk verbaas na my boek.
"Wolfie! Haai is dit regtig wat ek dink dit is? Wolf,wolf wat lees jy!?" beduie jy na die boek.
"Ja wolfmater, dit is regtig wat jy dink dit is. Die boek is 'n classic!"
Ek hou die boek uit na jou sodat jy mooi kan sien.
Adoons-Hulle deur T.O.Honiball
"Haai Wolf van wanneer af ken jy T.O. Honiball se werk?" Vra jy nuuskierig.
"Wolfmater, vandat ek baie klein was het my pa die Landbou Weekblad gekoop en heel agter in, net na die geelblaaie, was daar Oom Kaspaas of Adoons-Hulle. Adoons-Hulle was my gunsteling want dit was soort van 'n satiriese blik op ons land en mensdom. Dit was vir my so oulik dat bobbejane soos mense regop loop en menslik voorkom. Ek het hulle versamel en gaar gelees. Ek het tot skool opstelle vir Afrikaans geskryf oor hulle. Ek het elke middag na skool op my bed geparkeer en na 'Wolwedans in die Skemer' op Springbok Radio geluister en my Adoons-hulle gelees" My wolfogies raak mistig as ek dink aan my kinderdae.
"Waar het jy die kopie van Adoons-hulle gekoop, Wolf? Ek soek ook een." Vra jy en jou bekkie kwyl amper.
"Wolfmater, ek en Hanneliese was by die Voortrekker Monument in Pretoria en het dit by die museum gekoop. Daar is 'n paar museums wat Afrikaansbewus is, waar jy die boek kan kry." Ek tik op my boek.
"Sjoe Wolfie, ek moet hardloop. Ek moet vir my een kry. Is daar Oom Kaspaas ook?" vra jy opgewonde.
"Wolfmater, Oom Kaspaas, Adoons-Hulle en Jakkals en Wolf is daar beskikbaar" Stel ek jou gerus.
Skielik spring jy op en waai soos 'n kombitaxi-klient vir 'n taxi na my en laat spat uit my deur uit….
"Ai, ai… hoop nie my wolfmater hardloop iemand onderste-bo nie…." sug ek, maak my boek oop en lees verder terwyl ek sag 'Bobbejaan klim die Berg' neurie.
Nou ja, dit was episode vier van:
Dankie vir die inloer. Wie weet, dalk kom deel ek weer 'n boek of iets snaaks en leesbaar met julle!!!!
Groetnis en lekker lees
(c) 2015 Allen 'Wolfie' Simpson
wolf wolf wat lees jy?
Bobbejaan, Boeke, Konsep Lewe, Skatte van Afrikaanse Kuns, T.O. Honiball
15 thoughts on "Episode 4 : Wolf en Bobbejaanstreke"
Augustus 27, 2015 at 12:13 nm
Haai, vat jy my nou ver in my verlede terug. Landbou Weekblad en Oom Kaspaas. My pa het elke Vrydag die Landbou Weekblad, Rooi Rose en Huisgenoot en die hele week se koerante wat die oubaas by die winkel vir hom gebêre het, gaan haal. Dan sit ek en hy by die etenstafel al en lees so oor die borde kos (tot my ma se groot ontsteltenis). Dit was ons werk om kombuis skoon te maak op 'n Vrydagaand, terwyl my ma salig in 'n warm bad gelê het om te ontspan na 'n week se harde werk. Haar gesig as sy 'n uur later na haar bad daar instap en ons sit steeds en lees met die vuil skottelgoed nog op die tafel!
Augustus 27, 2015 at 12:29 nm
Hehehehehe ek kan my indink. By ons was dit ook so. Ek het partykeer die Huisgenoot gegaps en in die badkamer gaan wegkruip sodat ek Fanie en Melanie en Bollie kon lees ook hehehehe
Augustus 27, 2015 at 12:54 nm
Die vervolgverhale! Ek kon nooit WAG vir die volgende aflewering nie. Nadat TV opgedaag het, het die tydskrifte se gehalte so afgeneem dat ek opgehou het om dit te koop.
Augustus 27, 2015 at 1:07 nm
Ek ook. Google is deesdae my tydskrif hehehehe
Augustus 27, 2015 at 12:31 nm
Dit voer my ook nou terug.Ek is amper seker Adoons-hulle was in die Transvaler ook.Dit was 'n dagblad,wat daar was voor Wolfkind sy ogies oopgemaak het..LOL.Jy het hierdie nou so oulik aangebied,ek is sommer lus en gaan Monument toe vir 'n besoekie en koop dan daardie boek…net nie met 'n taxi nie!
hahahaha ja nee daai taxis is doodskuste op wiele, bytjie. Gaan koop gerus, glo my elke keer as ek my Adoons-hulle lees voel ek vir 'n oomblik weer soos daardie jong wolfie wat ek was met sterre in my wolfogies. Dis is die 'magic' van Honiball se kuns.
Augustus 27, 2015 at 12:45 nm
En die man kon TEKEN!
Augustus 27, 2015 at 12:46 nm
Ja, niemand is sy gelyk in sy unieke styl nie
Augustus 27, 2015 at 7:47 nm
"Wolf, wolf" sê ek "tot my skande moet ek erken ek het bly vergeet om in my Adoons-hulle te lees en het nou dadelik deur my bobbejaanstreke geloer. Ek is lekker verras deur die taalgebruik. Soveel idiome en uitdrukkings wat gebruik word!!! Afrikaans is darm pragtig en die bobbejane se name…ai ek het vergeet hoe lekker dit lees!!"
'Die plank se ander punt swaai dus om en slaan hom op die skeen en daar lê die ou! Maar omdat dit rustyd is, is noodhulp onmoontlik.Die ou moet dus lê tot 1 uur'…klink amper soos die nuwe Suid Afrika!!
'Nou word die ou wat bly lê het op die voertuig gesoutsak..'….komieklike uitdrukking!!
"Dankie Wolf" sê ek "ek sal nog meer lees"
Augustus 27, 2015 at 8:00 nm
Ja, almal gaan aan oor Siener van Rensburg maar as ek Adoons-hulle lees sien ek duidelik die nuwe Suid-Afrika. Hy is my Siener van Rensburg lol
Ja die Bobbejane se name is deel van die sjarme van die sprokiesprent beslis sowel as die pragtigste Afrikaans.